text: Lættari og fríari at rógva út nú
text: #000001
text: Kópasker hjá Elfinni Vang er ikki riggaður sum aðrir bátar. Hann kann vera einsamallur um alt arbeiðið
text: #000002
text: Útróðrarmaðurin, Elfinn Vang, í Kaldbak, elskar at rógva út. Tað hevur hann eisini gjørt síðstu gott 20 árini, burtursæð frá onkrum túri til skips av og á.
text: #000004
text: Tíðliga ein morgunin í vikuni lá hann á Toftum og skuldi landa tey umleið 1400 pundini av toski og hýsu, hann hevði fingið ta náttina.
text: #000005
text: Tann, sum hyggur inn á dekkið á 28 fót stóra útróðrabátinum, “Kópasker,” hjá Elfinni, sær skjótt, at hann er ikki riggaður sum aðrir bátar.
text: #000006
text: Á dekkinum standa stokkar við línu, og tí eru hvørki stampar ella línurenna at síggja.
text: #000007
text: Elfinn hevur síðstu mongu árini hugsað um, hvussu hann kann rógva út við línu, uttan at vera bundin av egning, stampum og egningaskúri. Tað er hann nú, hann hevur línuna stokkaða upp á dekkinum og setur gjøgnum eina trakt við skornum agni í.
text: #000008
text: Tá hann dregur, fer línan sjálv upp á stokkarnar, og tí kann hann vera einsamallur um alt arbeiðið. Hann má tó knýta buktirnar upp, har húkarnir mangla, og so nýtir hann umleið ein til tveir tímar at gera línuna klára aftur. So kann hann seta aftur beinanvegin, um hann vil tað og hevur agn umborð.
text: #000009
text: Elfinn eigur sjálvur hugskotið til “línusystemið”, hann nýtir, og tað er ment og gjørt í samstarvi við Oilwind í Miðvági. Hann hevur eisini fingið stuðul frá Fiskivinnuroyndum til at menna systemið, sum riggar væl nú.
text: #000010
text: - Nú er tað lættari, einfaldari og harafturat fríari at rógva út. Línan er umborð og er klár at seta, og so er bara hjá mær at skera agnið og hava tað klárt. Eg havi 3000 húkar undir, og er tað á leið átta stampar, sum eg seti í tveimum, sigur Elfinn Vang.
text: #000011
text: Toskurin hevur allatíðina verið á bankanum
text: #000014
text: Ynskja fiskimarkið út á 12 fjórðingar
text: #000016
text: Nýggj grein um aling av laksi og kræklingi
text: #000019
text: Fyristing tel. 20 80 80 [email protected]
text: #000024